OpenLLM-France/wikimedia huggingface dataset:
# Gay

Gay hitza (substantiboa edo adjektiboa) gizonezko homosexualak izendatzeko modu bat da, hau da, sexualki eta emozionalki beste gizon batzuek erakartzen dituzten gizonak izendatzeko modu bat. Gizon homosexual eta gay izendapenen arteko desberdintasun nagusia (1970eko hamarkadara arte ingelesez "alaia" edo "dibertigarria" esan nahi zuen gay) azken hori termino positiboa dela da, ingelesetik eratorria eta jatorrian San Frantziskoko (Kalifornia, Estatu Batuak) gizon homosexual komunitateak haren burua aipatzeko erabilia. Homosexual, ordea, neologismo bat da, jatorrian, ingelesez, patologia, gaixotasun edo tara batekin lotutako konnotazio negatiboak zituena. 1869an Karl-Maria Kertbeny idazle austriarrak sortu zuen eta geroago Krafft-Ebing psikiatra alemaniarrak ezagun egin zuen.
Hizkuntza askotan, gay hitzak genero maskulinoa baino ez du aipatzen (beraz, ez zaie aplikatzen emakume lesbianei edo transexualei), armairutik kanpo egon ala ez. Emakume homosexualei buruz hitz egiteko erabiltzen den adjektiborik ohikoena lesbiana da.
Transformismoa, trabestismoa eta transexualitatea fenomeno independenteak dira (beren artean eta gayekin), erlazionatuta egon daitezkeenak edo ez; adibidez, trans gizona gay zein heterosexuala izan daiteke, eta gay ez den gizona transformista.

## Hitzaren jatorria

«Gay» terminoa anglizismo edo mailegu bat da, jatorri okzitanierakoa, eta ez ingelesekoa, uste den bezala; izan ere, ingelesetik eratorritako terminoak bere gain hartutako homosexualitateari egiten dio erreferentzia. Okzitanieraz gay, "gai", alaia edo pikaroa esan nahi du.
Viktoriar Ingalaterran, "gay" terminoa prostituzio homosexualean ziharduten gizonei aplikatzen zitzaien, bizi ziren modu alaiagatik eta janzteko moduagatik. Azkenik, gay boy terminoa (literalki "mutil alaia", "prostitutoa" edo Taxi boy) homosexualaren sinonimo bihurtu zen ingelesaren barruan.

## Euskaraz

Homosexualak hitzaren ordez “gay eta lesbianak” idaztea gomendatzen du Berriaren Estilo Liburuak, “izan ere, homosexual hitza bakarrik erabiltzeak ikusezin bihurtzen ditu lesbianak. LGTBI sigla ere erabiliko da (lesbiana, gay, transexual, bisexual eta intersexualak)”.

## Erreferentziak

* ↑ https://www.berria.eus/estiloliburua/gaikako-hiztegiak/9

## Ikus, gainera

* Androfilia
* Aktibo eta pasibo (sexualitatea)
* Bisexualitate
* Sexu berekoen arteko ezkontza
* Homosexualitate
* Lesbianismo
* LGBT
* Sexu-joera
* Euskal Herriko Gay-Les Askapen Mugimendua

## Kanpo estekak

* Euskal Herriko Gay-Les Askapen Mugimendua.
* (Ingelesez):International Lesbian and Gay Association
* (Gaztelaniaz):FELGT.org Federación Estatal Española de Lesbianas, Gais, Transexuales y Bisexuales.
* Datuak: Q104969456
* Multimedia: Gay men / Q104969456
# Gay Ghost

Gay Ghost (beranduago Grim Ghost izenarekin ezaguna; ez da nahastu behar izen bereko Grim Ghost pertsonaiarekin) DC Comicsen unibertsoko superheroi bat da. Lehen aldiz 1942ko urtarrileko Sensation Comics komikiaren lehen zenbakian agertu zen, DCren aurrekaria izan zen All-American Publications argitaletxearen eskutik. Gardner Fox zen gidoilaria eta Howard Purcell marrazkilaria.

## Erreferentziak

* ↑ Mitchell, Kurt F.,. American comic book chronicles : the 1940s, 1940-1944. ISBN 978-1-60549-089-2. PMC 1082460059. (Noiz kontsultatua: 2020-11-13).

## Kanpo estekak

* Datuak: Q3759042
# Glamis

Glamis, Eskoziako gaeleraz: Glamais, Eskoziako herri txiki bat da, Angus eskualdean.

## Kanpo estekak

* Datuak: Q1026782
* Multimedia: Glamis / Q1026782
# Glamorgan eraikina

Glamorgan eraikina (galesez Adeilad Morgannwg eta ingelesez Glamorgan Building) Galesko Cardiff hiriburuko Cathays Parken dagoen eraikin bat da. Galesko Unibertsitatearen Erregistroa eta Bute eraikinaren artean dago.
Formalki Glamorgan konderri historikoko agintaritzaren egoitza izan zen, baina 1997an Cardiffko Unibertsitateak erosi eta gaur egun Gizarte-Zientzien eta Geografiako fakultatearen egoitza da.
* Minerva, meatzaritza irudikatuz.
* Neptuno gurdian, nabigazioa irudikatuz.

## Kanpo estekak

* Cardiffko Gizarte-Zientzien fakultatearen webgunea (Galeseraz) (Ingelesez)
* Datuak: Q5566534
* Multimedia: Glamorgan Building, Cardiff University / Q5566534
# Glan-Münchweiler

Glan-Münchweiler Alemaniako udalerria da. Renania-Palatinatua estatuan kokatuta dago, [[Kusel (barrutia)|Kusel]] barrutian. 2014an 1.233 biztanle zituen 5,99 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q646584
* Multimedia: Glan-Münchweiler / Q646584
# Glamiseko gaztelua

Glamiseko gaztelua (ingelesez: Glamis Castle) Eskoziako Angus eskualdeko Glamis herriaren ondoan kokatutako gaztelua da. Lyon leinuaren egoitza izan da XIV menetik. Jurgi VI.a Erresuma Batukoaren emazte Elizabeth Bowes-Lyon Erregina Ama-k bertan pasa zuen haurtzaroa. Haien alaba Margarita Glamiseko gazteluan jaio zen. A mailako eraikina izendaturik dago.

## Kokapena

Gaztelua Forfar herritik 8 kilometrotara kokaturik dago Strathmore haranean. Iparraldean Grampianak ditu eta hegoaldean Sidlaw mendiak. 57 km²-ko azalera dauka eta parke eta lorategiez gain baratzak eta abereak ere baditu.

## Historia

1376an Roberto II.a Eskoziakoak agindu zuen Glamiseko gaztelua eraikitzea eta Sir John Lyon ezarri zuen bertako jabe. Ordutik Lyon familiarena izan da gaztelua. XV mendean berreraiki egin zuten L itxura emanez. Glamiseko VI Lorda Janet Douglasekin ezkondu zen baina 1528an Koroarekiko traizioaz akusatua izan zen. Bere senarra hil ere egin zuen eta sorginkeria ere egotzi ziotenez Edinburghen erre egin zuten. Orduko erregea zen Jakue V.ak gaztelua beretzat hartu zuen baina 1543an VII Glamiseko Lordari itzuli zion.
1606an Glamiseko IX Lordak gaztelua birdiseinatu zuen. Tradizionalki Iñigo Jones arkitektu ingelesa hartu izan da lanen arduradun baina badirudi William Schaw izan zitekeela gaztelu berria diseinatu zuen arkitektoa. Ingalaterraren Eskoziako konkista garaian (Commonwealth, 1653-1659) soldaduak izan ziren bertan eta Glamiseko gaztelua nahiko hondatua gelditu zen. 1670 eta 1689 artean gaztelua berriztu egin zen eta ordukoak dira gaur egun ikusten diren egitura gehienak. XIX mendean suak hego-mendebaldeko eraikina erre zuen eta berreraiki egin behar izan zen.
Esan bezala Jurgi VI.a Erresuma Batukoaren emazte Elizabeth Bowes-Lyon Erregina Ama-k bertan pasa zuen haurtzaroa. Haien alaba Margarita Glamiseko gazteluan jaio zen. Lehen Mundu Gerra garaian ospitale militarra ere izan zen.

## Bitxikeriak

* Eassie Stone harri piktoa aurkitu zen bertako lurretan.
* William Shakespearen antzezlaneko Macbeth erregea Glamiseko gazteluan bizi zen, ez ordea benetako Macbeth Eskoziakoa.
* Glamiseko munstroa: batzuek diote haur deforme bat dela, beste batzuek haur-vanpiroa...
* Earl Beardie: Glamiseko II Lorda, Alexander Lyonen arima azaltzen omen da kartetan jokatzen.
* 1987tik aurrera Eskoziako Bankuko 10 liberatako biletetan agertzen da.

## Kanpo estekak

* (Ingelesez) Webgune ofiziala
* Datuak: Q1529151
* Multimedia: Glamis Castle / Q1529151
# Glan Conwy

Llansanffraid Glan Conwy,, laburtuz Glan Conwy, Galesko udalerri bat da, Conwy lurraldean.
2011ko erroldaren arabera 2.196 biztanle zituen.

## Kanpo estekak

* Datuak: Q5566589
* Multimedia: Llansanffraid Glan Conwy / Q5566589
# Glan Llyn

Glan Llyn, ingelesez: Lakeside, Galesko Newport hirian ekialdean sortzen ari den komunitate berri bat da.

## Kanpo estekak

* Datuak: Q5566590
* Multimedia: Glan Llyn / Q5566590
# Glanamman

Glanamman, galesez: Glanaman, Galesko udalerri bat da, Carmarthenshire konderrian. Amman ibaiaren ibarrean dago, Garnant udalerriaren alboan.
2011ko erroldaren arabera 2.261 biztanle zituen.

## Kanpo estekak

* Datuak: Q2079042
* Multimedia: Glanamman / Q2079042
# Gloria (1999ko filma)

Gloria, 1999ko Sidney Lumet estatubatuar zinema zuzendariak zuzendutako drama film bat da. John Cassavetesen 1980ko izenburu berdineko filmaren egokitzapena da.
Sharon Stone, George C. Scott, Jeremy Northam, Cathy Moriarty-Gentile, Bonnie Bedelia eta Barry McEvoy aktoreek antzeztu zuten.
George C. Scott aktorearen azken antzezpena izan zen, urte hartan bertan hil baitzen.

## Argumentua

Oharra: Atal honek istorio osoa edo amaiera argitzen du.
Gloriak (Sharon Stone) bere mutilaguna den Kevin (Jeremy Northam) mafiaburuaren erruz espetxean hiru urte igaro behar izan ditu. Aske gelditzean, Kevinetaz mendekatzea erabakiko du.
Gloria Kevinekin berrelkartzean diskete bat duen Nicky haurra (Jean-Luke Figueroa) bahitu berri duela ohartuko da, aurrez Kevinen morroiek haurraren gurasoak, arreba eta amona erail ostean, disketean Kevin eta bere morroien negozio zikinen datuak gordeta baidaude.
Gloriak Kevin eta bere morroiak pistola batez mehatxatu eta diru mordoxka bat eta haurrarekin ihes egingo du, haurra haiekin uzten badu hil egingo dutela baidakielako. Halere, ez daki haurrak berarekin disketea daramala. Kevinek Gloria, haurra eta disketea atzeman asmoz bere morroiak haien atzetik bidaliko ditu. Bestalde, Gloria izaera handiko emakume kementsua da eta hasieran haurrarekin zorrotza izan arren, azkenean berez inoiz seme-alabarik eduki ez arren bere amatasun sena piztu eta bera eta haurra adiskidetu egingo dira.

## Aktoreak

* Sharon Stone: Gloria Swenson
* Jean-Luke Figueroa: Nicky
* Jeremy Northam: Kevin
* Cathy Moriarty-Gentile: Diane
* George C. Scott: Ruby
* Mike Starr: Sean
* Bonnie Bedelia: Brenda
* Barry McEvoy: Terry
* Don Billett: Raymond
* Jerry Dean: Mickey
* Tony DiBenedetto: Zach
* Teddy Atlas: Ian
* Bobby Cannavale: Jack
* Sarita Choudhury: Angela
* Míriam Colón: Maria

## Kanpo estekak

* IMDBko fitxa irakurgai (Ingelesez)
* Datuak: Q1485385
# Gloria (argipena)

Gloria latinezko terminoak (ospea esan nahi du berez), honako artikuluetara eraman gaitzake:
* Loria da euskaraz eratorritako hitza, baina aintza neologismoa erabiltzen da gehiago, erlijiozko zentzuan bereziki.
* Gloria emakumezko pertsona-izena da, gaztelaniaz eta beste hizkuntza batzuetan ohikoa, baina Loria, Aintza eta Aintzane dira Euskaltzaindiak ontzat ematen dituen aldaerak.
Sormenezko lanetan:
* Gloria (1980ko filma), John Cassavetesen film estatubatuarra.
* Gloria (1999ko filma), Sidney Lumeten film estatubatuarra.
* Gloria (2013ko filma), Txileko Sebastián Lelio zuzendariak gaztelaniaz filmatua, eta egile beraren eskutik, honen remakea:
** Gloria Bell (2018ko filma), AEBetan kokatua eta ingelesez.
* Gloria Mundi, Fernando Murilloren euskarazko eleberria.
* Gloria, Umberto Tozzi kantariaren abestia.
* Gloria, Van Morrisonek 1964an idatzitako abestia, geroago bertsio asko ezagutu dituen abestia: The Shadows of Knight eta Patti Smith-ena, esaterako.
* Gloria in excelsis Deo, ereserki katoliko zaharra.
# Glonn

Glonn Alemaniako udalerria da. Bavaria estatuan kokatuta dago, [[Ebersberg (barrutia)|Ebersberg]] barrutian. 2014an 4.890 biztanle zituen 30,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629629
* Multimedia: Glonn / Q629629
# Glonseko geltokia

Glons Belgikako tren geltoki bat da, Bassenge udalerrian kokatuta dagoena.
Liejako aldiriak sarearen S41 linean dago.

## Zerbitzuak

Liejako aldiriak
 Zerbitzua  Hasiera  Ibilbidea  Amaiera ⁠
S41HasseltDiepenbeek • Bilzen • Tongeren • Glons • Liers • Milmort • Herstal • Lieja–Saint-Lambert • Lieja–Carré • Lieja–Guillemins • Angleur • Chênée • Chaudfontaine • Fraipont • Nessonvaux • Pepinster • Verviers–Erdialdea • Verviers–Jauregia • Dolhain-Gileppe • Welkenraedt • HergenrathAkisgran :

## Ikus, gainera

* Liejako aldiriak
* Infrabel
* SNCB-NMBS

## Kanpo estekak

* Datuak: Q3096549
iea Liejako aldiriak :
# Gloppen

Gloppen Norvegiako udalerria da. Sogn og Fjordane konderrian kokatua dago. 1027.73 km² ditu eta 5.687 biztanle ditu.

## Mugakideak

Honako udalerri hauekin egiten du muga:
Eid Stryn Jølster Naustdal Flora Bremanger Stad Municipality $^{(en)}$ Sunnfjord Municipality $^{(en)}$ Kinn Municipality $^{(en)}$

## Kanpo estekak

* Datuak: Q383492
* Multimedia: Gloppen / Q383492
# Gloppe gozotegia

Gloppe gozotegia (frantsesez: La Pâtisserie Gloppe) Jean Béraud margolari frantsesa 1889an egin zuen. Parisko Carnavalet museoan gordetzen da. Olio zur gaineko teknikaz egina dago.

## Deskribapena

Mihise gaineko olio honek 38 zm. altu eta 53 zm. zabal neurtzen ditu. Margolan honen izenburu osoa La Pâtisserie Gloppe da (6, Avenue des Champs-Elysées, 8. arrondissement, Paris) da. Lanak Eliseoko Zelaietan dagoen gozotegi baten barrualdea erakusten du, baita bezeroak eta langileak ere. Bezeroek 1890eko hamarkadako gizarterik aberatsena ordezkatzen dute, edariekin egindako gozotegi barietateaz gozatuz. Beltzez jantzita dauden eta mantal zuri luzeak dituzten bi langile, bezeroak zaintzen ari dira. Portaera oneko txakur beltz bat, lepoko distiratsu eta harribitxiekin, zain dago. Denda apaingarri urreztatuekin apainduta dago, eta lau kandela zuri dituen urrezko armiarmazko lanpara bat sabaitik zintzilik dago. Dekorazioak eta pertsonak ispilu handian islatzen dira, gelaren atzeko horman. Beste ispilu estuago batzuk ere gelaren alboetan daude, gela handiago baten ilusioa sortzeko.

## Historia

Jatorriz Roannekoa, Gloppe etxeak lehen establezimendua Royale-Saint-Martin kalean ireki zuen, 1851 baino lehen. Ondoren, 1873 inguruan, 9 boulevard des Italiensen ireki zuen eta, azkenik Champs-Elysées-eko biribilgunean; 1915etik aurrera desagertu zen.

## Erreferentziak

* ↑ https://www.parismuseescollections.paris.fr/fr/musee-carnavalet/oeuvres/la-patisserie-gloppe
* ↑ https://blocdejavier.wordpress.com/2020/11/14/la-pasteleria-gloppe-jean-beraud-1889/

## Kanpo estekak

* Datuak: Q1799047
* Multimedia: La Pâtisserie Gloppe / Q1799047
# Gloria (1980ko filma)

Gloria John Cassavetes estatubatuar zinema zuzendariaren 1980ko filma da.
Sidney Lumetek 1999an izenburu berdineko berregokitzapena zuzendu zuen, eta Sharon Stone eta George C. Scott aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Gloria Swensonek sei urteko Phil mutikoaren ardura hartzen du, mafiak honen familia hil ostean. Philek bere aitaren kontabilitate-liburua dakar berarekin, mafiaren legez kontrako jarduera guztiak biltzen dituenez, honek FBIren babesaren aukera emango liokena.

## Aktoreak

* Gena Rowlands: Gloria Swenson
* Julie Carmen: Jeri Dawn
* Buck Henry: Jack Dawn
* John Adames: Phil Dawn
* Lupe Garnica: Margarita Vargas
* John Finnegan: Frank
* Tom Noonan, J.C. Quinn eta Sonny Landham: Mafiosoak
* Lawrence Tierney: Broadwayko tabernaria

## Erreferentziak

* ↑ www.sansebastianfestival.com

## Kanpo estekak

* Datuak: Q627942
# Glomma

Glomma edo Glåma (antzinako eskandinavieraz: Glaumr), Norvegiako ibaia da, herrialdeko luzeena dena.
Østfold eta Akershus konderrietan Glomma eta Hedmark eta Sør-Trøndelag konderrietan Glåma du izena.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q214535
* Multimedia: Glomma / Q214535
# Graben (Viena)

Graben, literalki "luebaki", Austriako Viena hiriburuan dagoen kale nabarmen bat da.
Stock-im-Eisen-Platzen hasi, Palais Equitable eraikinaren parean, eta Kohlmarkt eta Tuchlauben arteko elkargunean amaitzen da.
* Datuak: Q699937
* Multimedia: Graben, Vienna / Q699937
# Graben

Graben bat geologian bi faila normalez inguratuta geratzen den bloke hondoratu bat da. Grabenak orokorrean horsten ondoan agertzen dira.
Graben egiturak ingurune estentsionalen ondorioa izan ohi dira, adibidez Rift Haran Handia.
Grabenak faila normal paraleloek sortzen dituzte, eta gutxitan ikusten da graben simetrikorik.

## Kanpo estekak

* http://www.cambridge.org/resources/emods/Chapter%208/08%20Faults.html (Graben eta horst-en sortzea irudikatzen duten bideoak. Ingelesez)
* Datuak: Q192810
* Multimedia: Grabens (geology) / Q192810

## Ikus, gainera

* Faila
* Plaka tektonika
* Horst
# Graben-Neudorf

Graben-Neudorf Alemaniako udalerria da. Baden-Württemberg estatuan kokatuta dago, [[Karlsruhe (barrutia)|Karlsruhe]] barrutian. 2014an 11.582 biztanle zituen 28,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q22942
* Multimedia: Graben-Neudorf / Q22942
# Grabau (Lauenburg)

    Artikulu hau Lauenburg barrutiko udalerriari buruzkoa da; Stormarn barrutikoari buruzkoa beste hau da: «Grabau».
Grabau Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 311 biztanle zituen 4,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642115
* Multimedia: Grabau (Lauenburg) / Q642115
# Graben (Berna)

    Beste esanahi batzuen berri izateko, ikus: «Graben»
Graben Suitzako udalerria da. Berna kantonamenduan dago, Argovia Garaia barruti administratiboa barrutian. 2014an 331 biztanle zituen 3,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67642
* Multimedia: Graben BE / Q67642
Aarwangen
# Grabazio

Grabazioa edo grabaketa datuak atzemateko edo informazioa biltegiratze euskarri batean gordetako formatu batera bihurtzeko prozesua da. Prozesuaren emaitzari grabazioa ere esaten zaio.
Milaka urtez gizakiak grabazio historikoak egin ditu era batean edo bestean. Lehenengoen artean labar-pinturak, alfabeto errunikoak eta ideogramak izenda ditzakegu .
Gizakiek zuzenean irakurtzeko moduko testua grabatzeko moduen artean paperezko idazkera dago. Badira beste datuen biltegiratze moduak berreskuratze automatikoa errazten dutenak, baina gizakiak irakurri ahal izateko tresna egokia izan behar du. Ordenagailu batean gordetako testu bat inprimatzeak ordenagailuan kopia bat gordetzeko aukera ematen du eta tresnarik beharrik gabe irakur daitekeen kopia bat ere edukitzea.
Teknologiak gizakiek beren pentsamenduak, sentimenduak eta esperientziak irudikatzeko, erregistratzeko eta adierazteko bideak eskaintzen eta zabaltzen jarraitzen du.

## Kanpo estekak

* Datuak: Q13557414
* Multimedia: Recording / Q13557414
# Grabazio-estudio

Grabazio-estudioa soinua grabatzeko xedea duen gela intsonorizatu eta akustikoki egokitua da. Grabazio-estudioa soinua, harmonia, melodia, tinbrea, tonua, musika hobetzeko beste funtzio askoren artean grabatu eta aldatzen dituen gailu teknologikoen multzoa da.

## Deskribapena

Estudio arrun bat elkarrengandik akustikoki isolatuta dauden bi gela edo ganbarek osatzen dute:
* grabazio gela (edo estudioa besterik gabe), soinua grabatzeko pentsatua, mikrofonoz hornitua eta kontrol gelara bidaltzeko lineak;
* kontrol-gela, non grabatzeko eta ondorengo soinua prozesatzeko erabilitako ekipoak kokatzen diren (nahaste-mahaia, multipistak, ordenagailuak, prozesu-rackak, monitore-ekipoak, etab.).
Bere diseinuaren alderdirik garrantzitsuenetako bat intsonorizazioa da, kanpoko soinua ez dadin barneratu eta grabaketetan oztopatu. Hau hainbat material bereziren aplikazioaren bidez lortzen da (xurgatzaileak eta isolatzaileak) eta aire-ganberak erabiliz. Bestalde, material hauek barnean baldintza akustiko zehatz batzuk lortzeko ere erabiltzen dira, hala nola, erreberberazio-denbora batzuk, soinu-eremuaren difusioaren optimizazioa, uhin geldikorrak sortzea prebenitzea, etab.

## Kanpo estekak

* Datuak: Q746369
* Multimedia: Recording studios / Q746369
# Grabazio analogiko

Grabazio analogikoa seinaleak erregistratzeko erabiltzen den teknika da eta, horretarako, patroi jarraitu bat sortzeko gai diren marka batzuk sortzen dira (disko fonografiko baten ildoko uhinak edo kasete-zinta baten intentsitate magnetikoaren aldaketak, adibidez), jatorrizko seinalearen oszilazioak jarraitzen dituztenak. Era berean, euskarri horiek (audiokoak nahiz bideokoak) modu analogikoan irakurtzeko diseinatutako gailuak erabiliz erreproduzi daitezke.

## Erreferentziak

* ↑ «analógico -ca» Diccionario panhispánico de dudas 2005.

## Kanpo estekak

* Datuak: Q3931994
# Graben (Bavaria)

Graben Alemaniako udalerria da. Bavaria estatuan dago, [[Augsburg (barrutia)|Augsburg]] barrutian. 2014an 3.748 biztanle zituen 14,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q524603
* Multimedia: Graben (Lechfeld) / Q524603
# Great Yarmouth

Great Yarmouth, herritarren artean Yarmouth izenez ezagutzen dena, Erresuma Batuko hiri eta barruti ez-metropolitarra da. Hiria, barruti homonimoaren hiriburua, Yare ibaiaren bokalean dago, Norfolk kostaldean, Ingalaterran, 32 kilometre (20 mi) . Norwich ekialdean. 2001ean 68.317 biztanle biztanle zituen.
1760tik itsasertzeko helmuga turistikoa da, eta Norfolk Broads eta itsasoaren arteko lotura da. Ehunka urtez arrantza-portu garrantzitsu bat ere izan da, batez ere sardinzarrean zentratua, baina bere arrantza-industriak gainbehera handia jasan zuen XX. mendearen bigarren erdian, azkenean desagertu baino lehen. 1960ko hamarkadan Ipar Itsasoan petrolioaren aurkikuntzak hornikuntza-sektoreari lotutako industria sortu zuen petrolio-zulaketa-plataformak, eta gaur egun gas natural-plataformak zerbitzatzen ditu.

## Toponimia

Hiriak Yare ibaitik hartzen du izena (Great= Handia, Yarmouth edo Yare Mouth= Yare-ren ahoa) eta horrek, aldi berean, zelta-britoiar hitzetik eratorritako zizakatzen duen ibaia da.

## Erreferentziak

* ↑ (en inglés) Ordnance Survey (2005). OS Explorer Map OL40 - The Broads. ISBN 0-319-23769-9.
* ↑ Censo de 2001. .
* ↑ «Town's last fishing boat fights tide and time» The Daily Telegraph 14 de enero de 2008.
* ↑ https://books.google.co.uk/books?id=s1CeDAAAQBAJ&pg=PA7&lpg=PA7&dq=yare+river+name+origin&source=bl&ots=_YV3qHd3Br&sig=ACfU3U3XGguCHJhd5ehwT6qtkK-3lTRr8A&hl=es&sa=X&ved=2ahUKEwi1vOXog-zhAhUgRxUIHf6mDz44ChDoATABegQICBAB#v=onepage&q=yare%20river%20name%20origin&f=false

## Kanpo estekak

* Datuak: Q237253
* Multimedia: Great Yarmouth / Q237253
# Greater Los Angeles Auto Show

Greater Los Angeles Auto Show (Los Angeleseko Auto erakusketa) urtero AEBetako Los Angeles hiriko Konbentziogunean ospatzen den auto erakusketa bat da. Erakusketa hau urtarrilean ospatzen ohi zen, Detroiteko Auto Erakusketarekiko egun gutxiko diferentziarekin. 2006an bi edizio egon ziren: bata urtarrilean eta bestea azaroan, azken hau "100. urteurrena" deitua. 2007tik aurrera Los Angeleseko Auto Erakusketa azaroan ospatzen da.
Organisation Internationale des Constructeurs d'Automobilesek ofizialki errekonozitu zuen 2006ko azaroko edizioa, eta gauza bera egin zuen 2009koarekin. Detroitekoaz gain, AEBetako beste erakusketa batek ere ez du jaso errekonozimendu hori.

## Kanpo estekak

* (Ingelesez)Sitio oficial del Los Angeleseko Auto Erakusketaren webgune ofiziala
* Datuak: Q1187258
* Multimedia: Greater Los Angeles Auto Show / Q1187258
# Great Wyrley

Great Wyrley, Ingalaterrako erdialdean dagoen udalerri bat da, Staffordshire konderrian.
2011n 11.060 biztanle zituen.
* Datuak: Q3497842
* Multimedia: Great Wyrley / Q3497842
# Greatstone-on-Sea

Greatstone-on-Sea, Ingalaterrako hego-ekialdean dagoen udalerri bat da, Kent konderrian.
* Datuak: Q5601499
* Multimedia: Greatstone-on-Sea / Q5601499